ล่าคนร้ายจ่อยิง สาวสกสค. ดับคาสนามหญ้า น.1 ลั่น รีบมอบตัวด่วน
เครดิตภาพ: 61 ข่าวภัย ปภ.,เกิดเหตุคนร้ายจ่อยิงเจ้าหน้าที่สาวสวย สกสค. เสียชีวิตคาสนามหญ้า ตำรวจรู้ตัวผู้ก่อเหตุแล้ว เป็นพนักงานขับรถทำงานที่เดียวกัน มุ่งปมชู้สาว-เรื่องส่วนตัว ศานิตย์ ลั่นรีบมอบตัวด่วน,เมื่อเวลา 17.00 น. วันนี้ 28 มี.ค. 60 ร.ต.อ.ชัยรน เรืองเพชร รอง สว.(สอบสวน) สน.ดุสิต รับแจ้งเหตุยิงกันภายในสนามหญ้าในสำนักงานคุรุสภา ถนนนครราชสีมา แขวงและเขตดุสิต กทม. จึงรายงานให้ผู้บังคับบัญชารับทราบ ก่อนเดินทางมาตรวจสอบ พร้อมด้วย พล.ต.ท.ศานิตย์ มหถาวร ผบช.น. พล.ต.ต.วัชรพงศ์ ดำรงศรี ผบก.น.1 และเจ้าหน้าที่มูลนิธิร่วมกตัญญู,ที่เกิดเหตุ บริเวณสนามหญ้าหน้าอาคารสำนักงานคณะกรรมการส่งเสริมสวัสดิการและสวัสดิภาพครู และบุคลากรทางการศึกษา (สกสค.) พบร่าง นางวาสนา บุราคร อายุ 37 ปี เจ้าหน้าที่ซี 4 ฝ่ายเจ้าหน้าที่ทะเบียนคลังของ (สกสค.) ถูกยิงด้วยอาวุธปืนขนาด .38 เข้าที่ขมับขวา 1 นัด หัวไหล่ 1 นัด นอนชักเกร็ง เจ้าหน้าที่พยายามปั๊มหัวใจแต่ไม่สำเร็จ ได้เสียชีวิตลง,จากการสอบสวน นางทองเหรียญ แก้วจันทร์ อายุ 47 ปี น้าสาวผู้ตาย ทราบว่า คนร้ายชื่อ นายจำลอง พุ่มมาลัย หรือ ขาว อายุ 45 ปี เป็นพนักงานขับรถคุรุสภา มาติดพันนาน 2-3 ปี แต่เมื่อเดือนกว่าๆ ฝ่ายหญิงจับได้ว่านายขาวมีครอบครัวอยู่ก่อนแล้ว จึงของแยกทาง แต่ฝ่ายชายมาตามง้อ เคยเอาปืนมาขู่ให้คืนดีหลายครั้ง กระทั่งเกิดเหตุสลดดังกล่าว,ด้าน นายวีระไทย ม่วงมี อายุ 41 ปี อยู่บ้านเลขที่ ช่างไฟฟ้าของคุรุสภา อยู่บ้านเลขที่ 128/1 ถนนนครราชสีมา แขวงและเขตดุสิต กทม. เพื่อนของนายขาว ผู้ก่อเหตุ กล่าวว่า ทั้งคู่นั้นมีครอบครัวกันก่อนแล้ว แต่สามีของฝ่ายหญิงเสียชีวิตไปแล้ว จากนั้นก็แอบมาเป็นกิ๊กกัน โดยฝ่ายชายเคยให้ทรัพย์สินแก่ฝ่ายหญิงไปจำนวนหนึ่งเพื่อเอาใจ แต่เมื่อฝ่ายหญิงรู้ว่าฝ่ายชายมีครอบครัวแล้ว จึงเริ่มตีตัวออกห่างไปหาแฟนใหม่ ทำให้ฝ่ายชายโกรธและหึงหวง และพยายามขอทรัพย์สินคืน แต่กลับบ่ายเบี่ยง,ขณะที่ พล.ต.ท.ศานิตย์ เปิกเผยว่า คดีไม่ซับซ้อน รู้ตัวคนร้าย เป็นเรื่องส่วนตัว ทำงานอยู่ที่เดียวกัน มาติดพันกัน ก็อยากให้คนร้ายติดต่อมอบตัว หากไม่มาก็ต้องเร่งล่าตัวให้จนได้อยู่แล้ว.
เกิดเหตุคนร้ายจ่อยิงเจ้าหน้าที่สาวสวย สกสค. เสียชีวิตคาสนามหญ้า ตำรวจรู้ตัวผู้ก่อเหตุแล้ว เป็นพนักงานขับรถทำงานที่เดียวกัน มุ่งปมชู้สาว-เรื่องส่วนตัว ศานิตย์ ลั่นรีบมอบตัวด่วน
ยิงสาวคุรุสภา,สนามหญ้าคุรุสภา,ยิงกัน คุรุสภา,ยิงกันตาย,ชู้สาว